**Kelt:** Budapest, 2021.02.05.

**Az Óbudai Egyetem  
53. Tudományos Diákköri Konferenciája 2020 tavaszi félévben**

Tisztelt Hallgatók!

Az Óbudai Egyetem elkötelezett az önként vállalt hallgatói tudományos tevékenység támogatásában, ezért javasoljuk, hogy a koronavírus járvánnyal kapcsolatos intézkedések mellett is folytassák otthon a TDK munkájukat amennyiben ez megoldható az egyetemi erőforrások közvetlen alkalmazása nélkül. Kérjük, hogy a járványügyi óvintézkedések maximális betartásával kommunikáljanak a konzulens oktatókkal, és a TDK munka érdekében kizárólag olyan mértékű aktivitást vállaljanak, amely nem veszélyezteti az Önök vagy mások egészségét. További sikeres munkát és jó egészséget kíván:

az Óbudai Egyetem Tudományos Diákköri Tanácsa

**március 29. 12:00** A kari elektronikus TDK rendszerben (<https://tdk.nik.uni-obuda.hu/> ahol más kar esetében nik helyett a kar kódja szerepel) elkészített, véglegesített jelentkezési anyagot a konzulensnek engedélyeznie kell ezen határidőig.

március 29.A kari TDT elnök eljuttatja a tartalmi kivonatokat és a jelentkezési lapokat az egyetemi TDT elnökének elektronikusan.

március 29.A kari TDT elnök összeállítja a kari szekciók programját (az előadások 15 percesek, melyet 10 perces vita követhet) a szokásos formában, mely tartalmazza a szekciók elnevezését, a zsűrik előzetes adatait és a szekciók programját, valamint a rövid tartalmi kivonatokat, melyeket eljuttat az egyetemi TDT elnökének elektronikusan.

április 8.A kari TDT elnök eljuttatja a szekciók elnökeinek, tagjainak, hallgatói titkárainak neveit, adatait az egyetemi TDT elnökének elektronikusan.

**április 22. 12:00** A TDK dolgozatokat kari TDK rendszerbe feltöltik a hallgatók, ahonnan a plágiumellenőrzés is megtörténik. A kari TDT elnök továbbítja a dolgozatokat a szekciók bíráló bizottságának.

április 27. 12:00Dolgozatonként minimum 2–2 bírálat begyűjtése az elektronikus rendszerben, jegyzőkönyvek és a lebonyolításhoz szükséges anyagok előkészítése.

**április 28.** Az Óbudai Egyetem 53. Tudományos Diákköri Konferenciája karonkénti szervezésben (a járáványhelyzet függvényében online, vagy jelenléti).

április 28.A kari TDT elnök eljuttatja a kari szekciók eredményeit és a dolgozatok bírálatait az ÓE ETDT elnökének.

május 4. 17:00 Ünnepélyes eredményhirdetés (online, vagy 1034 Budapest Bécsi út 96/b. Aud. Max.)

Dr. Vámossy Zoltán

*ÓE ETDT elnök*

**Támogató pályázat: NTP-HHTDK-20**

